মহাষষ্ঠীতে বাঘাযতীনে রহস্যমৃত্যু, ফ্রিজের পিছন থেকে উদ্ধার দেহ

ওয়েবডেস্ক- মহাষষ্ঠীতে (Mahasashti) বাঘাযতীনে (Baghajatin) এক মহিলার রহস্যমৃত্যু ঘিরে চাঞ্চল্য। একতলার ঘরে ফ্রিজের পিছনের দিক থেকে তাঁর দেহ উদ্ধার হয়েছে। কী কারণে মৃত্যু তা এখনও স্পষ্ট নয়। প্রাথমিকভাবে অনুমান ফ্রিজ পরিষ্কার করার সময় বিদ্যুৎস্পৃষ্ট মৃত্যু হয়েছে ওই মহিলার। তবে মৃত্যুর কারণ নিয়ে ধোঁয়াশা। মৃতার নাম নমিতা পাল (Namita Paul)। যাদবপুর থানার (Jadavpur Thana) পুলিশ ঘটনার তদন্ত শুরু করেছে।

কলকাতা পুরসভার ১০২ নম্বর ওয়ার্ডের বাঘাযতীনের চিত্তরঞ্জন কলোনি এলাকার থাকতেন ওই বাসিন্দা। এলাকার একটি বাড়ির একতলার অংশে একাই থাকেন তিনি। আজ রবিবার তিনি ঘর পরিষ্কারের কাজ করছিলেন। ফ্রিজের পিছনের দিকে মেঝে ভিজে কাপড় দিয়ে মুছছিলেন তিনি, বলে খবর। সেই সময় হঠাৎ ই আর্তনাদ করে ওঠেন তিনি। আশপাশ থেকে ছুটে যান স্থানীয়রা। দেখা যায় নমিতা পাল মেঝের মধ্যে অসুস্থ অবস্থায় পড়ে রয়েছেন। তার একটু পরে ঝিমিয়ে পড়েন তিনি। যাদবপুর থানায় খবর দেওয়া হয়। পুলিশ গিয়ে দেহ উদ্ধার করে।

পুলিশ জানিয়েছে মৃতার দেহে একটি কালো দাগ দেখা গেছে। এই দাগ ঘটনার সময় না তার আগে সে ব্যাপারে এখনও কিছু স্পষ্ট করে জানায়নি পুলিশ। পুলিশ জানিয়েছে, দেহ ময়নাতদন্তে পাঠানো হয়েছে। রিপোর্ট এলে সব কিছু স্পষ্ট হবে।

আরও পড়ুন- উৎসবের মাঝে ট্র্যাজেডি, মণ্ডপে বিদ্যুৎস্পৃষ্ট মৃত্যু পুজো উদ্যোক্তার

প্রতিবেশীরা জানিয়েছেন, নমিতা খুব মিশুকে স্বভাবের মহিলা ছিলেন। এদিন সকালেও তিনি প্রতিবেশীদের সঙ্গে কথাও বলেছেন। পুজোর সময়ে এই ঘটনায় পাড়ায় শোকের আবহ।

কী কারণে এই ঘটনা তা নিয়ে তদন্ত শুরু করেছে পুলিশ। প্রতিবেশীদের সঙ্গে কথা বলছে পুলিশ।

দেখুন আরও খবর-